Document ID: /roh_data/filtered/fineweb-2-filterrobots_roh.jsonl.gz/69223

Art session – cuntrast ad occurrenzas da high society
- Venderdi, 6.2.2015, 11:22
Il hotel Schweizerhof a San Murezzan envida dapi 3 onns artists da tut ils geners per in emna en l’hotel. Quests lavuran lura vi dad in project da musica u art. La inamira è da porscher in cuntrast a las occurrenzas sco il Polo u il White Turf, che carmalan ina massa glieud èn vischnanca.
Plinavant vulan ils gestiunaris dal hotel Schweizerhof guardar tge che capita sch’ins metta in artist che deriva da contexts urbans en in lieu sco San Murezzan.
Mund ester per artists da Berlin
Quest onn èn quai Julio Rölle e Sebastian Bagge, dus picturs da Berlin che vegnan oriundamain da la scena da grafits. Lur finamira è d’observar il lieu scurril, sco quai ch’els numnan San Murezzan e d'interpretar el en differentas colurs, furmas e musters.